text: Fredericia får folk i job
  09 januar 2014 kl. 15.54
  Ledigheden i Fredericia faldt med 16,2 procent sidste år. Det viser tal fra Danmarks Statistik.
  Helt præcist kom 260 flere fredericianere i arbejde i 2013, hvilket gør at ledigheden i dag er 5,9 procent. Det betyder at Fredericia nærmer sig landsgennemsnittet på 5,4 procent.
  Ledigheden i Fredericia faldt med 16,2 procent. Det er det største fald i TV SYDs sendeområde.
  Tømrerfirmaet Egil Rasmussen er en af de virksomheder, der har haft godt gang i kuglepennen og ansat nye folk. 25 nye medarbejdere har de fået, og det roser de Fredericia Kommune for.
  -Kommunen er blevet mere aktive for at snakke med os og holde møder med os. De er også mere aktive for at få folk i jobtræning, siger Christian Duus, tømrermester i Egil Rasmussen, til TV SYD.
  Han forventer, at der er brug for yderligere 20-25 medarbejder i 2014 på grund af fremgangen for tømrerbranchen og sygehusbyggeriet i Kolding.
  Fredericia ligger dog stadig lidt efter de øvrige kommuner i trekantområdet.
  Ledighed i trekantområdet:
  Middelfart: 3,9 procentVejle: 4,9 procentKolding: 5,0 procentLandsgennemsnit: 5,4 procentFredericia: 5,9 procent
  
  